കീമില് മലപ്പുറം കേമം എന്ജിനീയറിങ് ആദ്യ പത്തില് രണ്ടുപേര്, കെ. സഹല് ജില്ലയില് ഒന്നാമന്, സംസ്ഥാനത്ത് നാലാമന് മലപ്പുറം: കേരള എന്ജിനീയറിങ്, ആര്ക്കിടെക്ചര്, ഫാര്മസി കോഴ്സ് കീം പ്രവേശന പരീക്ഷയില് നേട്ടം കൊയ്ത് ജില്ല. 4,604 പേരാണ് ജില്ലയില്നിന്ന് എന്ജിനീയറിങ് റാങ്ക് ലിസ്റ്റില് ഇടംപിടിച്ചത്.ഇക്കാര്യത്തില് അഞ്ചാമതാണ് മലപ്പുറം. ആദ്യ 1000 റാങ്കില് ജില്ലയില്നിന്ന് 115 പേരുണ്ട്. ഈ കണക്കെടുത്താല് എറണാകുളത്തിനും തിരുവനന്തപുരത്തിനും മാത്രം പിന്നില്. എന്ജിനീയറിങ് ആദ്യ പത്ത് റാങ്കുകാരില് ജില്ലയില്നിന്ന് രണ്ടുപേരുണ്ട്. 571.1420 മാര്ക്ക് സ്കോര് ചെയ്ത മങ്കട കടന്നമണ്ണ സ്വദേശി കെ. സഹലാണ് ഒന്നാമന്. സംസ്ഥാനതലത്തില് സഹലിന് നാലാം റാങ്കുണ്ട്. ഒതുക്കുങ്ങല് മറ്റത്തൂരിലെ യു.കെ. അംജദ് ഖാന് സ്കോര്: 570.8339 ജില്ലയില് രണ്ടാമനും സംസ്ഥാനത്ത് ആറാം റാങ്കുകാരനുമായി. പട്ടികജാതി വിഭാഗത്തില് പരപ്പനങ്ങാടി സ്വദേശി ഒ. അക്ഷയ് നാരായണ് സ്കോര്: 525.0389 സംസ്ഥാനതലത്തില് രണ്ടാമനാണ്. ഫാര്മസിയിലും ആര്ക്കിടെക്ചറിലും ആദ്യ റാങ്കുകളില് ജില്ലയില്നിന്ന് ആരുമില്ല.ഐ.ഐ.ടി സ്വപ്നത്തിലേക്ക് സഹലിന് നാലാം റാങ്ക് മധുരംമങ്കട: എന്ജിനീയറിങ് പ്രവേശന പരീക്ഷയില് ജില്ലയുടെ അഭിമാനമായി നാലാം റാങ്കുകാരന് കടന്നമണ്ണ കറുമൂക്കില് സഹല്. ജില്ലയിലെ ഒന്നാമനും സഹലാണ്. കഴിഞ്ഞ വര്ഷം ആദ്യമായി പ്രവേശന പരീക്ഷ എഴുതിയപ്പോള് റാങ്ക് 1200 ആയിരുന്നു. ഇത്തവണ നാലിലെത്തി. ആദ്യ 25ല് ഇടം പ്രതീക്ഷിച്ചിരുന്നതായി സഹല് പറയുന്നു. എന്നാല്, പ്രതീക്ഷക്കപ്പുറമായി ഫലം. ഇതിെന്റ സന്തോഷത്തിലാണ് കുടുംബവും. ആറാം ക്ലാസ് മുതല് ശാസ്ത്ര മേളകളില് സ്ഥിരമായി പങ്കെടുത്തിരുന്ന സഹല് ജില്ലതലം വരെ എത്തിയിട്ടുണ്ട്. കടന്നമണ്ണ എ.യു.പി സ്കൂളിലെ പഠനത്തിനു ശേഷം മങ്കട ഗവ. ഹയര് സെക്കന്ഡറി സ്കൂളിലാണ് എസ്.എസ്.എല്.സിയും പ്ലസ് ടുവും പഠിച്ചത്. പ്ലസ് ടുവിന് ശേഷം പാലായിലെ സ്ഥാപനത്തില് പരിശീലനത്തിന് ചേര്ന്നു. ഐ.ഐ.ടിയില് ചേര്ന്ന് പഠിക്കാനാണ് ആഗ്രഹം. കടന്നമണ്ണ എ.യു.പി സ്കൂള് അധ്യാപകരായ അനീസുദ്ദീന്സജ്ന ദമ്ബതികളുടെ മൂത്ത മകനാണ്. രണ്ടു സഹോദരിമാരുണ്ട്.അഭിമാനമാണ് അക്ഷയ് പരപ്പനങ്ങാടി: എന്ജിനീയറിങ് പ്രവേശന പരീക്ഷയില് ആദ്യ ശ്രമത്തില് തന്നെ പരപ്പനങ്ങാടി സ്വദേശി അക്ഷയ് നാരായണിന് തിളക്കമാര്ന്ന വിജയം. പട്ടികജാതി വിഭാഗത്തില് സംസ്ഥാനതലത്തില് രണ്ടാം റാങ്കാണ് ഈ മിടുക്കന് നേടിയത്. പരപ്പനങ്ങാടി അയ്യപ്പന്കാവ് ഒറുവുങ്ങില് ബാബുരാജെന്റയും ശാന്തിയുടെയും മകനാണ്. കോഴിക്കോട് കെ.എസ്.ഇ.ബിയില് െഡപ്യൂട്ടി ചീഫ് എന്ജിനീയര്മാരായ ഇരുവരും കോഴിക്കോട്ടാണ് ജോലി ചെയ്യുന്നത്. അക്ഷയിെന്റ പഠനം പത്താം ക്ലാസ് വരെ കോഴിക്കോട്ടായിരുന്നു.അക്ഷയ് നാരായണ് കുടുംബവുമൊത്ത് വിജയാഹ്ലാദം പങ്കിടുന്നുപാലായിലാണ് പ്ലസ് ടുവും എന്ട്രന്സ് പരിശീലനവും പൂര്ത്തിയാക്കിയത്. പൊതു പട്ടികയില് അക്ഷയിെന്റ റാങ്ക് 249 ആണ്. ഐ.ഐ.ടി പ്രിലിമിനറി പരീക്ഷയില് 99.4 ശതമാനം മാര്ക്ക് നേടിയിട്ടുണ്ട്. ഏക സഹോദരന് ആദിത്യ നാരായണന് കോഴിക്കോട് മെഡിക്കല് കോളജിലെ എം.ബി.ബി.എസ് രണ്ടാം വര്ഷ വിദ്യാര്ഥിയാണ്.അധ്യാപക തറവാട്ടിലേക്ക് എന്ജിനീയറാവാന് അംജദ് ഖാന്കോട്ടക്കല്: എന്ജിനീയറിങ് പ്രവേശന പരീക്ഷയില് ഒതുക്കുങ്ങലില് ആറാം റാങ്കിെന്റ പൊന്തിളക്കം. ഒതുക്കുങ്ങല് കൈപ്പറ്റ ഉമ്മിണിക്കടവത്ത് വീട്ടില് അംജദ് ഖാനാണ് അഭിമാനമായത്. പാലായിലെ സ്ഥാപനത്തിന് കീഴിലായിരുന്നു പരിശീലനം. എടരിക്കോട് പി.കെ.എം.എം.എച്ച്.എസ്.എസില് ആയിരുന്നു എസ്.എസ്.എല്.സിയും പ്ലസ് ടുവും.അംജദ് ഖാന് കുടുംബാംഗങ്ങള്ക്കൊപ്പംരണ്ടിലും മുഴുവന് വിഷയത്തിലും എ പ്ലസ് നേടിയായിരുന്നു വിജയത്തുടക്കം. കൈപറ്റ എ.എം.എല്.പി സ്കൂള് മാനേജറായ അബ്ദുല് കരീമിെന്റയും കദിയാമുവിെന്റയും മകനാണ്. കുടുംബാംഗങ്ങളിലും ബന്ധുക്കളിലും ഭൂരിഭാഗവും അധ്യാപകര്. സഹോദരിമാരായ നസ്ല പെരുവള്ളൂര് ജി.എച്ച്.എസ്.എസിലും നജീബ മലപ്പുറം പ്രിയദര്ശിനി കോളജിലും പഠിപ്പിക്കുന്നു. ഏക സഹോദരന് അജ്മല് ഖാനും ബി.എഡ് പൂര്ത്തിയാക്കി.